Diari Oficial de la Generalitat Valenciana


Sumari del DOGV 4007, del 25-05-2001 (2001/4982)

ACORD de 22 de maig de 2001, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Agullent.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4007

Data del DOGV
:   25-05-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/4982


Data del document
:   22-05-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Agullent
    * administració local
    * expropiació

ACORD de 22 de maig de 2001, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Agullent. [2001/X4982]
  
El Govern Valencià, en la reunió del dia 22 de maig de 2001, adoptà l'acord següent:
  
L'Ajuntament d'Agullent, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de nou accés a Agullent des de l'autovia Aielo de Malferit-Albaida
  
Aquesta declaració d'ocupació urgent està justificada per les següents raons:
  
L'obra de nou accés a Agullent des de l'autovia Aielo de Malferit-Albaida ha de realitzar-se amb celeritat atés que, en l'actualitat, Agullent disposa principalment de dos accessos al poble, que no són suficients per a garantir una circulació segura i fluida per tractar-se de carreteres locals que no s'han millorat en molts anys, estretes i amb revoltes pronunciades i d'alt risc per a la circulació, i haver-se incrementat molt la circulació que travessa aqueixes vies, en gran part camions de grans dimensions, per l'assentament dels polígons industrials en la zona, fet que ha augmentat el nombre d'accidents i el perill de circulació, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals han sigut resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i d'acord amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament d'Agullent per a l'execució del projecte de nou accés a Agullent des de l'autovia Aielo de Malferit-Albaida.
  
Relació de béns afectats:
  
a) Propietari afectat: senyor Eugenio Mora Mora, amb domicili a la pl. d'Espanya, núm. 3-2-5, d'Agullent.
  
Finques rústiques afectades:
  
- Núm. 12, partida de l'Estació, polígon 13, parcel·la 190-A. Superfície afectada 583,34 m². Inscrita en el Registre de la Propietat d'Ontinyent en el tom 307, llibre 20 d'Agullent, foli 151, finca 2099.
  
- Núm. 13, partida de l'Estació, polígon 13, parcel·la 190-B. Superfície afectada 671,31 m². Inscrita en el Registre de la Propietat d'Ontinyent en el tom 307, llibre 20 d'Agullent, foli 113, finca 2098.
  
- Núm. 16, partida de l'Estació, polígon 13, parcel·la 88. Superfície afectada 233,88 m². Inscrita en el Registre de la Propietat d'Ontinyent en el tom 241, llibre 16 d'Agullent, foli 174, finca 1715.
  
b) Propietari afectat: senyor Jesús Pla Herrero, amb domicili a l'av. de la Vall d'Albaida, núm. 44-2, d'Agullent.
  
Finca rústica afectada:
  
- Núm. 26, partida del Pantanet, polígon 13, parcel·la 106. Superfície afectada 463,16 m². Inscrita en el Registre de la Propietat d'Ontinyent en el tom 447, llibre 31 d'Agullent, foli 13, finca 2832.
  
c) Propietaria afectada: senyora Ángeles Albert Muñoz, amb domicili al c/ Sant Joan de Déu, núm. 26-32, 4011 València.
  
Finca rústica afectada:
  
- Núm. 27, partida del Pantanet, polígon 13, parcel·la 109. Superfície afectada 586,63 m². Inscrita en el Registre de la Propietat d'Ontinyent en el tom 223, llibre 15 d'Agullent, foli 97, finca 1600.
  
d) Propietaris afectats: hereus del senyor Luis Revert Esplugues, amb domicili al c/ Bisbe Jesús Pla, núm. 3-2-3, d'Agullent.
  
Finca rústica afectada:
  
- Núm. 19, partida del Pantanet, polígon 13, parcel·la 192. Superfície afectada 538,15 m².
  
e) Propietari afectat: senyor José Maria Albert Ferri, amb domicili al c/ de l'Església, núm. 15, d'Agullent.
  
Finca urbanitzable afectada:
  
- Núm. 7, partida de Planets, polígon 13, parcel·la 69. Superfície afectada 481,32 m². Inscrita en el Registre de la Propietat d'Ontinyent en el tom 73, llibre 5 d'Agullent, foli 101, finca 514.
  
f) Propietaris afectats: senyors Vicente i Ignacio Albert Soler, amb domicili a l'av. de la Vall d'Albaida, núm. 61, d'Agullent.
  
Finca urbana afectada:
  
- Núm. 31, partida del Terrer, polígon 13, parcel·la 116. Superfície afectada 99,47 m². Inscrita en el Registre de la Propietat d'Ontinyent en el tom 241, llibre 16 d'Agullent, foli 42, finca 1659.
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant les al·legacions als sols efectes d'esmenar possibles errors que s'hagen produït en relacionar els béns afectats per l'ocupació urgent.
  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Regim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener. Les persones interessades podran interposar en contra els següents recursos:
  
a) Recurs potestatiu de reposició davant del Govern Valencià, en el termini d'un mes, comptat des de l'endemà de publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si s'escau, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes, d'acord amb el que estableixen els articles 48, 107 i següents, i 116 i següents de la Llei Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des de l'endemà de la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
València, 22 de maig de 2001
  
El conseller secretari del Govern valencià,
  
JOSÉ JOAQUÍN RIPOLL SERRANO